A BIZOTTSÁG 952/2007/EK RENDELETE
(2007. augusztus 9.)
egy bejegyzett megnevezésnek az oltalom alatt álló eredetmegjelölések és földrajzi jelzések nyilvántartásából történő törléséről (Newcastle Brown Ale (OFJ))
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 2006. március 20-i 510/2006/EK tanácsi rendeletre (1) és különösen annak 12. cikke (1) bekezdésére,
mivel:
(1)
Az 510/2006/EK rendelet 12. cikkének (2) bekezdésével összhangban, ugyanezen rendelet 17. cikkének (2) bekezdése alapján az Európai Unió Hivatalos Lapjában (2) közzétették az Egyesült Királyság által benyújtott, a „Newcastle Brown Ale” megnevezés bejegyzésének törlésére irányuló kérelmet.
(2)
A Bizottsághoz nem érkezett az 510/2006/EK rendelet 7. cikke szerinti kifogás, ezért indokolt az említett megnevezés bejegyzését törölni.
(3)
A fenti okokra való figyelemmel indokolt a szóban forgó megnevezést törölni az oltalom alatt álló eredetmegjelölések és földrajzi jelzések nyilvántartásából.
(4)
Az e rendeletben foglalt intézkedések összhangban vannak az oltalom alatt álló földrajzi jelzések és eredetmegjelölések állandó bizottságának véleményével,
ELFOGADTA EZT A RENDELETET:
1. cikk
Az e rendelet mellékletében szereplő megnevezés bejegyzését törölni kell.
2. cikk
Ez a rendelet az Európai Unió Hivatalos Lapjában való kihirdetésének napját követő huszadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2007. augusztus 9-én.